Vyhodnotenie medzirezortného pripomienkového konania

Materiál „Návrh na určenie gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom slovenských všeobecne záväzných právnych predpisov“ bol v rámci medzirezortného pripomienkového konania zaslaný všetkým ústredným orgánom štátnej správy, Generálnej prokuratúre SR, Najvyššiemu kontrolnému úradu SR, Národnej banke Slovenska a podpredsedom vlády SR.
Z celkového počtu 33 oslovených subjektov sa ich k materiálu vyjadrilo všetkých 33. Pripomienky neuplatnili: Ministerstvo zahraničných vecí SR, Ministerstvo obrany SR, Ministerstvo výstavby a regionálneho rozvoja SR, Ministerstvo pre správu a privatizáciu národného majetku SR, Ministerstvo školstva, Ministerstvo kultúry SR, Úrad geodézie, kartografie a katastra SR, Protimonopolný úrad SR, Úrad priemyselného vlastníctva SR, Úrad jadrového dozoru, Štatistický úrad SR, Správa štátnych hmotných rezerv SR, Najvyšší kontrolný úrad SR, Úrad vlády SR – podpredsedníčka vlády pre európsku integráciu, Úrad vlády SR – podpredseda vlády pre ľudské a menšinové práva a regionálny rozvoj, Úrad vlády SR – Sekcia kontroly a Úrad vlády SR - Sekcia hospodárskej politiky.
Vznesené pripomienky zásadnej povahy boli odstránené rozporovým konaním. Prevažná miera pripomienok odporúčajúceho charakteru bola odstránená a zapracovaná do návrhu určenia gestorských ústredných orgánov. 
Materiál sa na rokovanie vlády predkladá bez rozporov.

Neakceptované pripomienky odporúčacej povahy:

Por. č. | Rezort | Obsah pripomienky | Odôvodnenie neakceptovania pripomienky

1.

Úrad pre verejné obstarávanie

Pripomienka č. 1: Úlohu č. C.1 žiadame zmeniť nasledovne:
Slovo „predložiť“ žiadame nahradiť slovom „predkladať“, nakoľko ide o úlohu trvalú.

Pripomienka č. 2: Súčasne žiadame zmeniť druhý termín (30.9. ) na 30.11. z dôvodu, že od konca septembra do schválenia Plánu legislatívnych úloh vlády na nasledujúci rok je ešte značný časový priestor a smernice EÚ prijaté po 30. 9. 2002 by sa už nedali zaradiť do Plánu legislatívnych úloh na nasledujúci kalendárny rok., keďže sa o nich gestori dozvedia až 31. marca nasledujúceho kalendárneho roka.

Jedná sa o zaužívanú formuláciu. Ide o konkrétny materiál, ktorý má vlastné číslo a je uverejnený pod osobitným uznesením, nejedná sa preto o sústavne prebiehajúcu, opakujúcu sa činnosť bez konkrétneho termínu.

Materiál sa navrhuje predkladať polročne, preto je termín 30.9. odôvodnený. Okrem toho gestor, spolugestor i  predkladateľ návrhu právneho predpisu musia mať vedomosti o existencii smernice bez ohľadu na gestorstvo, nedozvedia sa teda o nich až v návrhu gestorstva.

2. | Ministerstvo životného prostredia | Pripomienka: MŽP SR navrhuje, aby sa gestorom smernice 2002/49/ES stalo MZ SR, ktoré má v kompetencii ochranu zdravia obyvateľstva pred hlukom, ktorá je hlavnou náplňou smernice 2002/49/ES. | Táto pripomienka sa predbežne neakceptuje, keďže sa očakáva konečné rozhodnutie ku ktorému by sa mali dopracovať MŽP SR , MZ SR,   MDPT SR a  ÚNMS SR na spoločnom pracovnom rokovaní dňa 17. októbra 2002.